2016 й . “ Аҡбуҙат ” ипподромы бинаһында Башҡорт балы йорто асыла , унда Башҡортостан Республикаһында етештерелгән Б . 500-гә яҡын төрө һәм умартасылыҡ продукцияһы тәҡдим ителә ; “ Ҡурсаулыҡ балы ” ( “ Заповедный мёд ” ; Мәләүез районы ) , “ Башҡорт балы — Бөрйән даны ” ( “ Башкирский мёд — слава Бурзяна ” ; Бөрйән районы ) этнофестивалдәре уҙғарыла , иң яҡшы солоҡсо , умартасы , солоҡсолоҡ хужалығы конкурстары һ.б. үткәрелә , умартасылыҡ продукттары , халыҡ кәсептәре әйберҙәре тәҡдим ителә .